google/wiki40b huggingface dataset:
Polkagris

Polkagris er en type godteri som består av vann, sukker, (peppermynte), glukose og eddik. Den klassiske varianten er rød-og-hvitstripede drops. 
Man fremstiller de stripede dropsene ved å rulle ut lengder av en hvit og en rød sukkermasse. Deretter tvinner man en hvit lengde og en rød lengde sammen, og kapper den tvinnede lengden opp i mindre biter.
Den første som laget polkagriser var svenske Amalia Eriksson som i 1859 fikk tillatelse av magistraten i Gränna å etablere sukkerbakeri og til å lage drops. VM i polkagrislaging ble avholdt i Gränna hvert år fra 1994 til 2014.
Polkagriser forbindes ofte med jul. Dette skyldes trolig en sammenblanding med en utbredt amerikansk juletradisjon, som følge av at bilder fra amerikansk julefeiring har blitt svært utbredt over hele verden. Disse bildene viser ofte julepynt bestående av små, rød-og-hvitstripede dropsstenger formet som spaserstokker, såkalte «candy canes».
Portones de Hierro y Campodónico

Transport

Ruta 3 General José Gervasio Artigas forbinder Portones de Hierro y Campodónico med Bella Unión, Salto og Paysandú.
Antifon

Antifon (gresk ἀντίφωνον, ἀντί «motsatt» + φωνή «stemme», antifonos, «motlydende») er i kristen musikk og ritualer en vekselsang ved et (eller to) kor eller forsamling, vanligvis i gregoriansk sang, til en salme eller andre tekster i religiøs tjeneste eller musikalsk verk. I nordisk liturgi betegner antifonal sang en vekselsang mellom prest og forsamling.
Grunnet denne bakgrunnen har det generelle begrepet antifoni oppstått som benyttes for å betegne enhver form kall og svar i sangstil som eksempelvis i indisk kirtan eller sjømannssanger av typen sjanti. Særskilt er en enhver form for musikk som blir framført av to delvis uavhengige kor i interaksjon, ofte syngende skiftende musikalske fraser karakterisert som «antifonale». Antifonale salmesang er synging eller musikalsk spilling av salmer av alternerende grupper av opptredende.

Opprinnelse

Speilstrukturen i hebraiske salmer var antagelig en gjengivelse av den antifonale metode som ble benyttet i de religiøse ritualene hos oldtidens israelitter. I henhold til historikeren Sokrates Scholastikos fra Konstantinopel ble det introdusert i kristen religionsdyrkelse av Ignatius av Antiokia (død 107 e.Kr.) som i en drømmevisjon hadde sett engler synge i alternerende kor, men muligens hadde han også sett det i praksis i jødiske sammenhenger.
Antifoner kan ha forblitt en integrert del av gudsdyrkelsen i den gresk-ortodokse kirke og i orientalske katolske kirker. Det var ikke praksis i den vestlige katolske kirke før mer enn to århundrer senere. Ambrosius, biskop av Milano, og pave Gregor I den store, grunnleggere av den katolske enstonig kirkesang, er kreditert for «antifonarier», samlinger med musikk som var egnet for antifoni og som fortsatt er i bruk i den katolske kirke den dag i dag.
Fanitulltevlinga

Fanitulltevlinga er en konkurranse i folkemusikk som arrangeres hvert år under folkemusikkveka på Ål. Konkurransen er kun for felespillere og alle stiller i samme klasse, uavhengig om de spiller hardingfele eller vanlig fele. Konkurransen dømmes av tre dommere, men det gis ingen poengsum. Hver utøver spiller to slåtter, i bedømmelsen er også formidlingen viktig i tillegg til spillet. Tre av utøverne går videre til en finale der de spiller en ny slått. Olav Thon sponser hvert år 30 000 kroner i premiepenger. Vinneren mottar 15 000 kroner, nummer to får 10 000 kroner og nummer tre 5000 kroner. Vinneren får også napp i Olav Thons pokal og betegnelsen årets fanitull. Fanitulltevlinga er for mange spelemenn den gjeveste konkurransen å vinne etter landskappleiken.
Sovjetrepublikk

En sovjetrepublikk, eller rådsrepublikk, er et politisk system hvor lederne av en befolkning styrer gjennom direkte valgte råd. Rådene er direkte ansvarlige overfor og bundet av deres institusjoner. Et slikt imperativt mandat står i motsetning til frie mandater, hvorigjennom de valgte mandatinnehavere bare er ansvarlige overfor «sin samvittighet». Rådene kan derfor tilbakekalles fra deres stillinger når som helst eller bli kastet ved valg.
Fruktsolvikler

Utseende

En liten (vingespenn 9-12 millimeter), karakteristisk farget vikler. Forvingens indre to tredjedeler er mørk brunlig, den ytterste tredjedelen rødlig okerfarget med smale, sølvfargede tverrstriper. Ytterst er det en mørk kantstripe, vingefrynsene er gråaktige. Bakvingen er lys gråbrun, litt bakenfor midten med en rett, hvit stripe som i den ytre delen er kantet med mørkbrunt (danner en pileaktig tegning).

Levevis

Larven utvikler seg mellom sammenspundne blomster og frukter (kart) på busker og trær i rosefamilien, hyppigst på hagtorn men av og til også på eple og pære. De voksne viklerne flyr i mai-juni, mest om dagen i solskinn.
Siden artens hoved-næringsplante er hagtorn er den vanligvis ikke regnet som et problematisk skadedyr, men dersom den angriper frukttrær kan den gjøre betydelig skade ved å ødelegge karten.

Utbredelse

Arten er utbredt i Europa, unntatt de østligste delene og Den iberiske halvøya, og i det nordlige Asia.
I Norge er den utbredt nord til Sogn og Fjordane.
Frankfurt am Mains byoverhoder

Den frie riksbyen Frankfurt am Main (til 1806)

I det tysk-romerske rike var Frankfurt en fri riksby og dermed direkte underlagt keiseren, de facto som en selvstendig byrepublikk, styrt av sitt borgerskap heller enn av en fyrste. Byens overhoder var de såkalte Schultheiße og den eldre borgermester.

Guvernør

Etter at byen ble okkupert av Preussen 18. juli 1866 ble byen frem til det første overborgermestervalget styrt av en guvernør, Ernst Eduard Vogel von Falckenstein (1797–1885).
Center for Afrikansk kulturformidling

Center for Afrikansk kulturformidling (CAK) er et kultursenter i Pilestredet 75 i Oslo. Senteret ble etablert i 1977 av blant andre musikeren Barthélemy Niava, og drives av en ideell stiftelse.
De kulturelle arrangementene ved senteret spenner fra foredrag, danse– og trommekurs til konserter, bokdager, filmkvelder, lekestue for barn og utstillinger. Vanligvis blir et nytt afrikansk land eller et kulturelt område tildelt fokus for arrangementene gjennom et år. Sentralt er mangfoldigheten i de afrikanske musikk- og dansetradisjonene fra både sør og nord for Sahara, men også fra afrikansk-influerte kulturer i Amerika og Karibia.
CAKs organisasjon er organisert som en stiftelse med et ideelt kulturelt formål. Stiftelsens styre består av 4 medlemmer, med et rådgivende organ på ytterligere 4 medlemmer.
Buddhistisk atomisme

Buddhistisk atomisme er en atomistisk skole innenfor buddhistisk filosofi som florerte på det indiske subkontinent i to lengre perioder. I den første fasen, som begynte med utviklingen forut for det 6. århundre f.Kr, hadde buddhismen en svært kvalitativ, Aristotelisk-lignende atomteori. Denne formen for atomisme identifiserer fire former for atomer, som tilsvarer standardelementene. Hver av disse elementer har en spesifikk egenskap, slik som soliditet og bevegelse, og utfører en spesifikk funksjon i blandinger, slik som å sørge for støtte og forårsake vekst.  Liksom hinduismen og jainismen, var buddhister istand til å integrere teorien om atomisme med deres logiske antagelser
Den andre fasen var utbredt i det 7. århundre og var svært forskjellig fra den første. Indiske buddhistiske filosofer, deriblant Dharmakīrti og Dignāga, betraktet atomer for å være ikke-varige punkter som var laget av energi.
Fauna Entomologica Scandinavica

Fauna Entomologica Scandinavica er en vitenskapelig bokserie med entomologiske indentifikasjonsmanualer for insekter (og andre terrestrielle leddyr) i Nordvest-Europa, hovedsakelig Fennoskandia og Danmark.
Serien er skrevet for ulike brukere, som økologer til biologer. Men mest for entomologer og ikke minst insektsamlere. Hittil er det utgitt 42 bind (2010). Bøkene er på engelsk og er utgitt av det nederlandske akademiske forlaget Brill.
Det prøyssiske krigsakademiet

Det prøyssiske krigsakademiet (tysk: Königliche Preußische Kriegsakademie) ble etablert i Berlin av Gerhard von Scharnhorst den 15. oktober 1810 som «Den kongelige allmenne krigsskolen» (Königliche Allgemeine Kriegsschule) for kongeriket Preussen. Denne kom som en del av Scharhorsts hær-reform. Skolens forgjenger ble etablert i 1756 av Friedrich II.
Akademiet hadde status som universitet og hadde fra 19. august 1858 det offisielle navnet Königlich Preußische Kriegsakademie. Akademiet var en militær høyskole for utdannelse av stabsoffiserer og besto i sin opprinnelige form fram til 1914.
Det var en forutsetning at man hadde utdannelse fra krigsakademiet for å kunne få en offisersstilling ved landets generalstab, og senere generalstabssjefer og generalfeltmarskalker som Carl von Clausewitz, som var en av akademiets første studenter, Karl Friedrich von Steinmetz, Helmuth von Moltke og Leonhard Graf von Blumenthal gikk på akademiet i første halvdel av 1800-tallet.
Lærerkreftene ble hentet fra generalstaben og fra Universitetet i Berlin.
Etter første verdenskrig ble den gjenopprettet som et lederakademi slik at Reichswehr på denne måten unngikk Versaillestraktatens bestemmelser som forbød høyere militær utdannelse.
Da Wehrmacht ble opprettet i 1935, gjenoppsto skolen som et krigsakademi (Kriegsakademie) som ga en toårlig utdannelse for mellom 100 og 150 offiserer, men da i en bygning i Kruppstraße i bydelen Moabit, noe lengre vest i sentrum.
Kriegsakademie ble avviklet etter andre verdenskrig. Skolens funksjon er i dag videreført i Führungsakademie der Bundeswehr i Hamburg.

Bygningen

Bygningen som huset krigsakademiet har fasade til gatene Unter den Linden og Dorotheenstrasse i bydelen Mitte i Berlin.
Paul Knudsen Gaasø

Bakgrunn og oppvekst

Paul ble født på Toregarden på Sandøy i 1819. Foreldrene var Knut Pedersson og Nille Jonsdotter. Moren fikk retten til to bruk på øya, så Paul fikk det ene og den yngre broren Jonas fikk det andre. På Sandøy var det trangt, så på et eller annet vis klarte Paul å få hele Gåsøya i bytte mot det ene bruket. I 1858 flyttet Paul til den sistnevnte øya, og han fikk dermed det nye etternavnet Gaasø.
TV-prisen

TV-prisen er Riksmålsforbundets pris for fremragende språkbruk på fjernsyn. Prisen har sine røtter i Lytterprisen, som ble opprettet i 1960 og utdelt for både radio og fjernsyn. Lytterprisen ble i 2003 delt i en pris for radio, som beholdt navnet Lytterprisen, og en ny pris for fjernsyn, TV-prisen.
TV-prisen deles ut sammen med Lytterprisen og presseprisen Gullpennen på et felles arrangement for Riksmålsforbundets mediepriser.
Kjøs bru

Kjøs bru er en 8 meter lang bro på europavei 39 og fylkesvei 60 (felles trasé) som åpnet i 1969. Masse fra driving av Kjøshammertunnelen ble brukt til steinfylling over Kjøspollen og for Kjøs bru.
Louis Friant

Unge år og revolusjonskrigene

Han tok 22 år gammel tjeneste i Gardes Françaises (et av den franske kongens garderegimenter) i februar 1781 og avanserte til korporal innen han forlot tjenesten i 1787. Ved utbruddet av den franske revolusjonen meldte han seg frivillig til Garde Nationale fra Paris i september 1789. Han ble valgt til oberstløytnant for 9e Battalion de Paris i september 1792 og fulgte Mosellearméen (fransk: L'armée de la Moselle) til fronten i Tyskland, inntil han ble såret i venstre legg 16. desember 1793.
I mars 1794 vendte han tilbake som oberst i 181e Demi-Brigade og deltok i slaget ved Fleurus hvor de franske revolusjonære styrkene vant over invasjonsstyrkene fra den første koalisjonen. Måneden etter var han fungerende sjef for en brigade, og i august 1794 fungerende sjef for en divisjon. Han deltok under beleiringen av Maastricht i oktober 1794 og Luxemburg i april 1795. Den 13. juni 1795 ble han utnevnt til brigadegeneral (fransk: Général de Brigade).
Sønner av Norge (film)

Handling

På Solbråten er mennene så opptatt med velforening, dugnad og hjemmevern at de knapt får tid til å spise før de sover middag. At de i tillegg må stikke innom jobben, gjør ikke livet lettere. Konstituert ekspeditør på Solbråten postkontor, Gunnar Sørensen, er formann i hovedkomitéen. Han blir assistert av ligningssekretær Baltzersen (som har telefon) og slaktermester Anton Andersen. Sistnevnte er også formann i navnekomitéen for Solbråtendagen, mens Baltzersen er formann i underholdnings-, merke- og rosettkomiteen. Gunnar Sørensen interesserer seg også litt vel mye for det «svake kjønn». Dette vil ikke kona Randi akseptere. Hun allierer seg med skolevenninnen Eva Wikdahl, Solbråtens nye tannlege. Under konas målbevisste ledelse legger tannlegen sine garn ut etter herr Sørensen.
Namsskogan Boligbyggelag

Namsskogan Boligbyggelag ble startet 5. april 1989 og er et boligbyggelag som opererer i Namsskogan i Nord-Trøndelag .
Boligbyggelaget har 52 medlemmer og forvalter 29 boliger i 3 borettslag.
Namsskogan Boligbyggelag er en del av Norske Boligbyggelags Landsforbund (NBBL).
Ryggsvømmere

Utseende

Ryggsvømmere er middelsstore teger som svømmer opp-ned, på ryggen. De er derfor ofte lyse på ryggen, som vender ned, og som blir mindre synlig mot en lys himmel over vannflaten. De er også generelt mørke på buksiden og beina, som vender opp når de svømmer. Fordi de svømmer opp-ned får de en slags «båtform». Når de kryper på land eller flyr snur de ryggsiden opp.
Kroppen har korte hår. Særlig bakbeina er lange og årelignende (svømmeføtter). Antennene er ikke synlig og finnes på siden av hodet, bak de store fasettøynene. Munndelene er ganske korte men kraftige, med en spiss sugesnabel. 
Et stort scutellum er lett synlig.  De to norske artene kan skilles på fargen på scutellumet. Forvingene er velutviklet og membranøse.

Levevis

De finnes i ferskvann, helst i stillestående vann. Voksne og nymfer svømmer opp-ned, og beveger seg betydelig raskere enn buksvømmere under vann. Den korthårete kroppen gjør at luftbobler fester seg til kroppen under dykking. Dette gjør at ryggsvømmere kan oppholde seg under vann ganske lenge. 
Ryggsvømmere er gode flygere, noe som er nyttig når de skal oppsøke nye leveområder.
Ryggsvømmere er nebbmunner, det vil si at de har sugende munndeler og de er rovdyr som suger kroppsvæske fra andre mindre dyr. Voksne dyr kan gi et smertefullt stikk med sugesnabelen om de blir håndtert uvørent.
Ryggsvømmere har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Jarle Bernhoft

Band

Bernhoft har tidligere vært vokalist og låtskriver i bandet Span frem til dette ble oppløst høsten 2005. Tidligere har Bernhoft også spilt i gruppa Explicit Lyrics sammen med kollega Fridtjof Nilsen fra Span. Bernhoft var også musikkanmelder i ungdomsprogrammet Sone 2, hvor Nilsen var programleder.
Bernhoft har medvirket på innspillinger og konserter med Kristin Asbjørnsen, Lester, Siri Gjære, Hanne Hukkelberg, Dadafon, Friko, Karl Seglem og Bigbang. Han er også kjent fra Køhn/Johansen Sextet. Under pseudonymet Rod Hot var Bernhoft også med i bandet Green Granadas.

Solokarriere

Bernhofts solokarriere startet den 1. september 2008, da han ga ut den første soloplaten «Ceramik City Chronicles».
I januar 2010 ga Bernhoft ut et dobbelt livealbum kalt 1:Man 2:Band, der en halvpart er opptak av en solokonsert holdt på Kampen Bistro, og den andre halvdelen inneholder konsertopptak fra Rockefeller og Molde Jazzfestival med band.
Året etter, i januar 2011 ga han ut sitt andre studioalbum, Solidarity Breaks. Den startet på andreplass på albumlista i februar og per 7. august hadde den ligget 9 uker på førsteplass. I september 2011 var Bernhoft gjest på det amerikanske talkshowprogrammet The Ellen DeGeneres Show og fremførte sangen «C'mon Talk».
Bernhoft ble kåret til Årets spellemann under Spellemannprisen 2011 og vant i tillegg klassen mannlige artist for Solidarity Breaks. Under by:Larm 2012 ble han tildelt Statoil-stipendet på én million kroner. Stipendet har som formål å gi norske artister større mulighet til å markedsføre og markere seg internasjonalt. Han fikk Edvard-prisen i 2015 i klassen populærmusikk for albumet Islander.

Privat

Bernhoft kommer fra Nittedal, men er i dag bosatt i Oslo.
Han er gift med Lisa Bernhoft-Sjødin og sammen har de sønnen Samuel (født 2009).
Americana (musikk)

Americana er en løst definert musikalsk blandingsform som er ment å uttrykke kjernen i det amerikanske kulturelle særpreget, og som musikalsk og til dels tematisk er influert av ulike amerikanske og importerte musikksjangre, som folkemusikk, blues, R&B, countryblues, bluegrass, alternativ country, rockabilly, rotrock og heartland rock. Americana-musikk spilles både på akustiske og elektriske instrumenter.

Historikk

Opprinnelig betegnet americana kulturgjenstander fra USAs historie, geografi, folklore og kulturarv, som plakater, biler, bilregistreringsskilt, husgeråd, våpen, flagg – eller matretter som doughnut og t-bone steak.
Radioformatet americana ble utviklet som en reaksjon på 1990-tallets polerte mainstream-musikk og for å tekkes lyttere uten spesielt stor interesse verken for ren country- eller rockemusikk. I 1999 ble non-profit organisasjonen Americana Music Association grunnlagt for å fremme autentisk rootsmusikk, først som radioformat, senere også på andre områder. I 2009 opprettet Grammy Foundation den uavhengige Grammy Award-kategorien Best Americana Album.

Americana utenfor Nord-Amerika

Den irske artisten Van Morrison karakteriseres i blant som americana-artist og den engelske gruppa Mumford & Sons er ført opp på AMAs lister over prisvinnere. Også i Norge finnes det artister som karakteriserer musikken sin som americana, som duoen Millpond Moon og andre.
OutKast

OutKast er en amerikansk hiphopduo fra Atlanta, Georgia som startet i 1992. Opprinnelig var duoens musikkstil en blanding av stilartene Dirty South og G-Funk, men de har siden blandet inn elementer fra andre musikkstiler som funk, soul, pop, elektronika og jazz. Duoen består av André «André 3000» Benjamin (tidligere kjent under navnet «Dre») og Antwan «Big Boi» Patton.
OutKast er tidenes mestselgende hiphop-gruppe og har solgt over 20 millioner eksemplarer av sine 7 album. Dobbeltalbumet Speakerboxxx/The Love Below fra 2003 har alene solgt over 10 millioner eksemplarer og er et av 4 hiphop-album som har solgt til diamant i USA. For albumet og singelen «Hey Ya!» fikk bandet 3 Grammy-priser i 2004, blant annet Album of the Year (årets album).
Duoen har siden 2007 arbeidet med soloprosjekter. Big Boi har gitt ut to plater, Sir Lucious Left Foot... The Son Of Chico Dusty (2010) og Vicious Lies And Dangerous Rumours (2012). Begge plater har mottatt strålende kritikker og gode salgstall. André 3000 har for det meste medvirket til andre artisters utgivelser, blant andre John Legend, Young Jeezy, Drake, Frank Ocean og Rick Ross. Selv om de to fortsatt har et godt forhold seg imellom, er det høyst uklart om duoen noen sinne vil lage musikk sammen igjen, og på hvor stor skala dette i så fall vil være. Big Boi vil gjerne samarbeide med Dre, noe han viste med sine remixer av de André 3000-assisterte sangene «Pink Matter» og «Trouble» i januar 2013.
De ti bud (filmserie)

Omtale

Den amerikanske regissøren Stanley Kubrick uttalte om De ti bud at det var det eneste verket som ble produsert i hans levetid som kunne kalles et mesterverk.
Gadê

Gadê (kinesisk: 甘德县; pinyin: Gāndé Xiàn) er et fylke i det autonome prefektur Golog i provinsen Qinghai i Folkerepublikken Kina.
Befolkningen var 23 687 innbyggere i 1999.
Trondheim Sinfonietta

Trondheim Sinfonietta er et norsk ensemble innen kammermusikk startet i 1998. Ensemblet består i hovedsak av medlemmer fra Trondheim Symfoniorkester og har spesialisert seg på samtidsmusikk.
Ensemblet står bak sine egne konsertserier kalt respons og arena og har blant annet urframført musikk av Bertil Palmar Johansen og Henrik Hellstenius og en Aidsmesse av Truls Waagø og Tale Næss sammen med Trondheim vokalensemble. De har dessuten deltatt på Trondheim Kammermusikkfestival flere ganger. I 2008 ga de ut albumet Så rart med barnevers av Inger Hagerup og André Bjerke til musikk av Trygve Brøske. 24. januar 2009 vant de Spellemannprisen 2008 i klassen barneplate for albumet.
Beginerhusene i Lier

Historikk

Samfunnet ble opprettet i det 13. århundre, da tre søstre bestemte seg for å avstå arven sin for å grunnlegge et sted for spirituelle kvinner, og i 1258 var dette Liers første kirkelige institusjon. Rundt to hundre år senere hadde beginerhusene vokst til å omfatte en kirke, et hospital og tre klostre for beginerne. Beginerhusene ble i 1485, 1526 og 1542 i større eller mindre grad ødelagt av brann.
I det 14. og 15. århundre ble det bygget flere beginerhus, en vekst som fortsatte i det 17. og frem til begynnelsen av det 18. århundre. Barokkporten ble bygget av mursten på et grunnlag av sandsten rundt 1690. Ved siden av denne porten ligger en mindre port som ble brukt som nattinngang, folk ble sluppet inn etter å ha fått tillatelse av portnersken.
St. Margaretakirkens barokke fasade er fra det 17. århundre. I det 18. århundre ble det tilføyd volutter og en lanterne. Prestegården (fra ca. 1690) ligger i Begijnhofstraat. Kirken ble ikke gjenoppbygget før i det 17. århundre. Den siste utvidelsen fant sted i 1721-'26 da kanalsiden (de Grachtkant) ble tatt i bruk.
Under den franske revolusjon ble beginerhusene konfiskert og solgt. Først i 1814 fikk beginerne tillatelse til igjen å bruke den karakteristiske klesdrakten.
I 1990-årene ble store deler av beginerhusene restaurert, den østlige kanalsiden (inklusiv husenes interiør) ble helt fornyet. Disse husenes forside vender inn mot den beginerhusenes sentrale område, mens deres vindusløse baksiden vender ut mot den lille elven Nete.
Den siste av beginerne døde her i 1994.
Beginerhusene i Lier var en av den flamske forfatteren Felix Timmermans store inspirasjonskilder, han ga området kjælenavnet d'amandelboom van Lier (Liers mandeltre) i bøkene Begijnhofsproken (1912) og De zeer schoone uren van Juffrouw Symforosa begijntjen (1918).
Erkediakon

Erkediakon er en høyere embetstittel i Den anglikanske kirke, hos Thomaskristne og i noen andre kirkesamfunn. En erkediakonen står under biskoper i rang, men over de fleste prester. Han er ansvarlig for administrasjonen av et erkediakonat, som er en underinndeling av et bispedømme.
Ordets norske form er erkedegn. I katolsk tid var han biskopens stedfortreder, en oppgave som en domprost har i Den norske kirke i dag. Ordet degn kommer av latin diaconus.
Werner Grissmann

Skikarriere

Grissmann lå ofte høyt opp på listen ved mellomtiden, men likevel rakk det bare til én seier i verdenscupen (utforrennet i St. Moritz) 11. februar 1973. I 1978 tok han bronse i utfor under verdensmesterskapet i Garmisch-Partenkirchen. Med 10 pallplasseringer og 46 plasseringer blant de 10 beste fra 1973 til 1981 vitner om en imponerende jevnhet. Det er betegnende for karrieren hans at en 11.-plass var hans dårligste verdenscupplassering. Under OL 1980 i Lake Placid ble han nummer syv i utforrennet. Han la opp i 1981.
Stortingets administrasjonskomité

Stortingets administrasjonskomité var en fagkomité på Stortinget. Den eksisterte frem til 1981, da den innlemmet i den nye Stortingets forbruker- og administrasjonskomité.